- Vi håber effekten bliver at firmaet bag butikken Peak Performance, IC Company, stopper med at bruge pels i deres kollektion, siger Peter Als fra Anima til TV2/NORD. Bestyreren af butikken, Pau Andersen, kom ret hurtigt ud af butikken og begynde at tale med aktivisterne. Han ønskede ikke at udtale sig til TV2/NORD, men kunne oplyse aktivisterne om, at han slet ikke har pels i butikken, og aldrig havde haft det. Aktivisterne var dog alligevel bange for at han kunne få pels i butikken i fremtiden. - De har ikke nået at få pels ind endnu. De har lige vedtaget igen at få pels ind i deres kollektion og derfor skal vi jo fange dem før rævene bliver pelset, siger Mette Lisby fra Anima til TV2/NORD. Aktionen i dag blev gennemført samtidig i resten af landet samt Sverige, Norge og Finland.
Dyreværnsforeningen Anima demonstrerede i dag mod en af IC Companys butikker i Aalborg. Aktivisterne havde udvalgt butikken Peak Performance i Bispensgade i Aalborg som mål for deres aktion.